— 87 - 



Item ung buffet de parade de bois de nouhier, n'ayant aultre 

 service que d'un fond et deux liettes , le devant enrichy de deux 

 grands termes prenant dèz le hault en bas et dernier, et quattre 

 panneaulx, dont en hault il y a deux cadres où sont des figures de 

 bronze, où est escript : mil cinq cens octante ung, et en celle d'am- 

 bas deux ovalles remplie de deux peinctures de bronze, avec ung 



coronnement au dessus, au millieu d'icelluy estant ung masque ; 



taxé trente frans. 



Une table de bois de nouhier en ovale, supportée par ung pied 

 où il y a quattre gousset, enrichy de masques à feuille avec ses 

 griffes, supportée par les assemblaige du pied, et ladicte table 

 estant doré, ledit gousset et molures d'en hault et bas d'icelle, 

 taxée douze frans. 



En la chambre haulte du second estaige, regardant sur la court, 

 estant du coustel de la maison Ferrieu Dardey : 



Deux petitz tableaulx de bois de nouhier, où au millieu d'ung 

 chascun il y a des figures de bronses : dedans l'ung est trois déesses, 

 et en lïaultre est représenté ung personnaige avec ung Cupido, en- 

 rechis lesd. tableaux d'or et d'argent; taxé trente groz pièce, le 

 tout monte à cinq frans. 



Au petit poille, proche de la cuisine, regardant sur la court : 

 Ung buffet de nouhier, fasson de Paris, estant supporté par six 

 collonnes prenant dez le hault embas, n'y ayant qu'une liette des- 

 soubz le service, où il n'y a aulcun ferrement, taxé dix frans. 



Encores une table de bois de nouhier qui se tire, les collonnes 

 estant cannellées, taxée neufz frans. 



En la chambre joingnant audicl poille et regardant sur la court 

 de ladicte maison : 



Ung cabinet de bois de nouhier, fasson de Dijon, enrichy de 

 citernes (1) , asçavoir ceulx d'en hault pourtant fruietz sur leur 

 teste, avec panneaulx d'architecture, et dedans le corps d'en hault 

 y ayant sur ung chascun coustel de l'espesseur six liettes, et de- 

 dans celluy d'ambas deux liettes entre les deux ceintures, où sont 

 dans les cadres en bas des ouvalles remplyes de figures de bronze, 



(1) Lisez six termes. 



